hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu en hu hu hu en hu hu hu hu hu hu hu hu hu hu de hu en hu de hu hu hu hu hu fi hu en hu hu hu de hu hu hu hu hu hu hu et hu et hu hu hu et hu cs hu hu en hu hu hu en hu en hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
NEPÁL-BHUTÁN KÖRUTAZÁSút a világ tetejére2022.11 - Angkor Tours
Csoport létszáma:  10 -16 fő
A Föld tetejére és a Himalája zöld völgyeibe induló utunk egy varázslatos, évszázadokon át rejtőzködő világba nyújt betekintést. A tibeti bön vallással összegyúrt mahájána buddhizmus vadzsrajána formája, a „gyémánt út” – nevéhez híven – számos valódi kincset tár elénk a hófödte bércek ölelésében.
Nepál adott életet a buddhizmus eredeti formájának, a hinájánának, ám a Katmandu-völgy nem csak a vallássá lett, és átalakult bölcselet őrzője, hanem a még régebbi gyökerekkel bíró hinduizmusnak is fontos bástyája. Az ember és a természet, ahogy a múltban, úgy ma is, együtt alakítják az egykori „felhők feletti királyság” székhelyét, így Katmandu és a patinás királyvárosok is rendre újjászületnek.
Az állandóság látszatát talán csak Bhutánnak sikerült megtartania, hiszen – ha azt a néhány japán gépkocsit nem számítjuk – a hivatalokban rendszeresített népviselet és az erődkolostorok láttán képzeletben akár évszázadokat is utazhatunk visszafelé az időben.
Az utat Ázsiát sokszor megjárt és az alábbi útvonalat is jól ismerő kollégánk kíséri, a térség iránti rajongása maradandó élményt kínál utasainknak.
1. nap Budapest – Doha – Kathmandu
Találkozás a Liszt Ferenc nemzetközi repülőtér 2B terminálján. Indulás Budapestről 17:30-kor, majd dohai átszállás után tovább Kathmanduba. Éjszaka a repülőgép fedélzetén.
2. nap Kathmandu – Bhaktapur
Érkezés Nepálba 10:25-kor, vízumügyintézés, majd útközben a szálloda felé Bhaktapur városát vesszük górcső alá (Durbar tér, pávás ablak, Fazekasok tere). Vacsora és szállás Kathmanduban: Radisson 4*
3. nap Kathmandu – Chitwan Nemzeti Park
Reggeli után utazás a Chitwan Nemzeti Parkba (kb. 170 km, 4-5 órás buszozás).  Az egykori “királyi” nemzeti park számos nagyvad otthona, így elefántok, több mint 400 orrszarvú és közel 30 tigris színesíti a helyi faunát. A Rapti-folyó melletti szállásunk arra is lehetőséget biztosít, hogy vízre szállva tekintsünk bele a park és a helyi falvak életébe. Szállás a nemzeti parkban: Jungle Villa (2 éj)
4. nap Chitwan Nemzeti Park
Reggeli után izgalmas erdei kirándulásra indulunk a nemzeti park területén. A délelőtti elefántszafari közben mozgó vadlesként szolgáló elefántjaink hátáról cserkészhetjük be a dzsungel páncélos őreit, az ázsiai orrszarvúkat. Ha szerencsénk van, őzeket, vaddisznókat, gaviálokat is megpillanthatunk a sűrűben, de látogatást teszünk a helyi krokodiliskolában is. Csónakázás a Rapti-folyón, ahonnan a madárvilágot vehetjük szemügyre. Napközben ebéd és vacsora
5. nap Chitwan Nemzeti Park – Kathmandu
Reggel visszautazása a Kathmandu-völgybe, majd délután a Licchavi királyság idején, i.sz. 300 körül alapított főváros látnivalóinak felfedezésére indulunk. A mai Kathmandu óvárosa egy  nyüzsgő piacként kezdte az életét, hiszen két kereskedelmi útvonal találkozásánál épült fel a 12. században. Séta a Világörökség részét képező, számos templommal tarkított Durbar-téren, majd benézünk a Királyi Palotába, mely nem is olyan régen még Nepál királyi főinek adott otthont. Látogatás az “élő istennő“, a Kumari Dewi házánál és a téren található hindu pagodák között. Később Swayambhunath buddhista sztúpáját keressük fel, mely a sztúpa környékén élő majmok után a „majomtemplom” becenevet is viseli. Vacsora és szállás Kathmanduban: Radisson 4*
6. nap Katmandu – Paro – Punakha
Reggeli után transzfer a repülőtérre, majd repülés Földünk egyik legelzártabb országába, Bhutánba. Érkezés Paróba, majd továbbutazás Thimphun át Punakhába. Útközben pihenők, fotós megállók. Vacsora és szállás Thimphuban: Zhingkam Resort 4*
7. nap Punakha – Thimphu – Paro
Délelőtt a meseszép Punakha erődöt tekintjük meg, majd továbbutazunk Thimphu felé. Thimpuban a Trashichodzong erődöt és a Thimpu emlékeit vesszük górcső alá, illetve a XII. században épült Changangkha-templomot tekintjük meg. Az utóbbi ma is fontos zarándokhely a gyermekes családok számára, hiszen az újszülöttek itt kapnak nevet és áldást, mely egész életükre hatással lehet. Később látogatás az ország nemzeti állatáról elnevezett Takin rezervátumban. Tovább Paro felé. Szállás: Raven’s Nest 4*
8. nap Paro – Tigrisfészek-kolostor
Reggeli után jó erőnlétet kívánó kirándulás a Tigrisfészek-kolostorhoz (Taktsang), melyet buddhista szerzetesek vágtak a sziklafalba a XVII. században. A kolostor legendája szerint Padmasambhava guru, aki elhozta a buddhizmust Bhutánba, egy repülő tigris hátán landolt a sziklafalon, ahol később a kolostort emelték. A tengerszint felett 3120 m-en elhelyezkedő komplexumhoz vezető turistautat fenyvesek és szélben lengedező imazászlók övezik, melyek a gonosz elűzését szolgálják és pozitív energiát, jó szerencsét hoznak a zarándokoknak. A túra egyik jutalma a Paro-völgyre nyíló gyönyörű panoráma. Ebéd, majd leereszkedünk a Nemzeti Múzeumnak is otthont adó Ta Dzong erődkolostorhoz, mely a Paro Tsechu fesztivál alatt egy különösen színes arcát mutatja az ünneplő helyieknek és az idegenből érkezetteknek. Vacsora és szállás Paróban
9. nap Paro – Kathmandu
Reggeli a szállodában, majd búcsú Bhutántól. Repülés Kathmanduba. Délután látogatás Patanban és Pashupathinathban. Patanban a hajdan Lalitpurnak, vagyis „Gyönyörű Városnak” is nevezett ősi királyi székhely nevezetességeit keressük fel. Nepál harmadik legnagyobb városa, melyet i. e. 3. században Ashóka alapított, rézművességéről és kőfaragásairól, több mint 55 templomáról, valamint gyakori fesztiváljairól híres. Séta a Palota téren: az aranykapuzatú, fa- és bronzablakos Királyi Palota, a 17. századi, indiai stílusú Krishna Mandir templom és az aranyozott réz bejáratú Aranytemplom megtekintése. Késő délután a szent Bagmati-folyó partján elterülő Pashupatinathot keressük fel, mely a nepáli hinduk számára legszentebb Siva-templomnak ad otthont. Vacsora és szállás Kathmanduban: Radisson 4*
10. nap Kathmandu – Boudhanath – Lhásza
Reggeli után Boudhanath-ba utazunk, ahol Nepál legnagyobb,  hatalmas mandalát formázó sztúpáját fedezzük fel, melynek szomszédságában 12 000 tibeti buddhista menekült él. A sztúpa és és környékének bejárása után transzfer a repülőtérre, majd a Himalája hegyvonulatai fölött Tibet fővárosába, Lhászába repülünk. Lhásza a 7. század óta a régió politikai, gazdasági és turisztikai központja, s annak ellenére, hogy a város a Kínai Népköztársaság fennhatósága alá tartozik, igyekszik megőrizni kulturális örökségét. A következő napokban Lhásza és környékének legfontosabb palotáit, kolostorait, templomait fogjuk bejárni. Transzfer a szállodába. A szobák elfoglalása után akklimatizálódás a 3700 m magasan fekvő városban, majd vacsora. Szállás Lhászában: Shangbala Hotel Lhasa 3* (3 éj)
Reggeli után a tibeti, nepáli és kínai jegyeket ötvöző, 647-ben emelt Jokhang-templomot és az előtte elterülő Barkhor teret keressük fel. A templomot Szongcen Gampo király építtette Tibet egyesítése és a buddhizmus felvétele alkalmából. Kis pihenőt követően, délután a Vörös-hegy tetején álló, tizenhárom emeletes Potala Palotát (1645) fedezzük fel, mely az V. Dalai Láma idejétől szolgált Tibet vallási és világi vezetőjének lakhelyéül. A Lhasa jelképévé vált épület ma múzeumként funkcionál, termeiben számtalan falfestményt, szobrot, kegytárgyat találunk. A Potala Palota 1994 decemberétől a Világörökség része. Vacsora és szállás Lhászában
Reggeli után az 1416-ban épült Drepung-kolostorba látogatunk, mely falai között fénykorában tízezer láma is élt, s Tibet és talán a világ legnagyobb kolostora volt. Az V. dalai láma innen költözött az akkoriban felépült Potala Palotába. Később az 1740-es években, a VII. Dalai Láma idejében épült Norbulingka parkot, más néven „Kincses-kertet” keressük fel, mely egykor a dalai lámák nyári palotájaként szolgált. Délután a Lhászától 4 km-re északra, a Tatipu-hegy lábánál fekvő Szera-kolostort keressük fel, melynek neve annyit tesz: „kegyes zápor”. Jó időzítéssel az 1419-ben alapított kolostor boncainak teológiai és vita óráján is részt vehetünk. A tartalmas nap után visszautazás Lhászába. Vacsora és szállás
13. nap Lhásza – Gyantse – Shigatse
A Tibeti-fennsíkon Gyantse (4040 m) felé indulunk. Átkelünk a Karo La- (5010 m) és Kabala-hágókon (4794 m), de útba ejtjük a Jamdrok hófödte hegyekkel ölelt, türkiz színű szent tavát is (270 km). A helyi mitológia szerint a 72 km hosszú, számos kisebb patak által táplált tó egy istennő megjelenési formája. Gyantséban, Tibet egykor 3. legnagyobb városában az 1427-ben alapított Pelkor-kolostorba látogatunk, melyen a „kulturális forradalom” számos „sebet ejtett”, ám azóta a sérült szobrokat és falfestményeket szépen helyreállították. Látogatásunk fókuszában a komplexum legfőbb éke, a newari stílusban épült, 13 szintes, 34 m-es Kumbum sztúpa lesz. Tovább Shigatse felé (90 km). Vacsora, szállás: Thasi Choten Hotel 3*
14. nap Shigatse – Lhásza
Reggeli után a pancsen lámák székhelyével, Shigatséval (3700 m) ismerkedünk. Míg Lhásza hagyományosan Elő-Tibet, addig Shigatse Hátsó-Tibet központja volt, jelenleg pedig a Tsang régió székhelye is egyben. Délelőtt a sárga sapkás gelugpa rend hat legnagyobb kolostorának egyikét, az 1447-ben épült Tashilumpo-kolostort fedezzük fel, mely egyben Tibet második legfőbb vallási vezetője, a pancsen láma otthonaként is szolgált. A komplexum mögött a meredek Drolma-hegyhát magasodik, egyik kápolnájában pedig a kolostor legszebb tárgya, az eljövendő Buddha, Jampa 26 m-es arany képmása tornyosul a hívők fölé. Ha szerencsénk van, talán a szerzetesek életébe is betekinthetünk egy kis időre. Vacsora Lhászában. Szállás: St. Regis 4*
15. nap Lhásza – Chengdu
Reggeli után rövid pihenő, majd transzfer a repülőtérre, és indulás Chengdu felé, Szecsuan tartomány fővárosába. Chengdu modern város kellemesen nyugodt életformával, kedves kertekkel és teázókkal. A város híressé vált selyembrokátjáról és arról, hogy Kínában elsőként nyomtattak itt papírpénzt. A négyzet alaprajzú óváros körül sugarasan fejlődik ki az új városrész. Délután a 9. században alapított Qingyang Gong, magyarul Zöld Kos taoista templomot keressük fel, ahol a névadó szobrot is megtaláljuk. Vacsora és szállás a Holiday Inn Chengdu Oriental Plaza Hotelben 4*
16. nap Chengdu – Doha
Reggeli után korai látogatás Szecsuán legismertebb a Panda Központjában (Panda Base, kb. 4 órás program), lévén a pandák a reggeli órákban a legaktívabbak, így a később érkezők az odujukban békésen emésztő állatokból már nem sokat látnak. Vissza Chengduba, majd este 18.00 óráig pihenés és felkészülés a hazaútra (a late check-out árát már tartalmazza a részvételi díj). Este vacsora. (Vacsora utáni fakultatív program: Chengdu Színház / kb. 55 USD)  Transzfer a repülőtérre, hajnali repülés (02.00) Doha felé
17. nap Doha – Budapest
Dohai átszállással hazarepülés. Érkezés Budapestre
Részvételi díj (min. 15 fő):    Előkészületben!
+ Repülőjegyek (illetékkel):  Előkészületben!
Budapest–Doha–Kathmandu, Kathmandu–Paro, Paro–Kathmandu, Kathmandu–Lhásza és Chengdu–Doha–Budapest nemzetközi (Qatar Airways) útvonalakon, valamint a Lhásza–Chengdu belföldi járaton. A légitársaságok az árváltoztatás jogát a jegykiállításig fenntartják!
A részvételi díj tartalmazza: 14 éjszaka szállást kétágyas elhelyezéssel a program szerinti szállodákban (EÁF:… Ft/fő), Bhutánban teljes ellátást (reggeli, ebéd, vacsora), a programok, belépők költségét, angol nyelvű idegenvezetést, magyar utaskíséretet, a bhutáni vízum és belépési engedély díját
A részvételi díj nem tartalmazza : a nem kötelező vagy változó tételeket: kínai, tibeti és nepáli félpanziós ellátást, a jelenleg bizonytalan árú kínai vízumdíjat és tibeti belépési engedélyt, a nepáli vízumdíjat (30 USD/fő, a nepáli repülőtéren rendezhető), kombinált útlemondási és utasbiztosítást, borravalók összegét, személyes kiadásokat
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours